జూనియర్ బాలయ్య

రఘు బాలయ్య (1953 జూన్ 28 - 2023 నవంబరు 2) తమిళ సినిమారంగానికి భారతీయ నటుడు. జూనియర్ బాలయ్యగా ప్రసిద్ధి చెందిన ఆయన సీనియర్ నటుడు టి.ఎస్.బాలయ్య కుమారుడు.

 బాల్యం 
చెన్నైలో 1953 జూన్ 28న రఘు బాలయ్య జన్మించాడు. ఆయన నటుడు టి. ఎస్. బాలయ్య మూడవ కుమారుడు.

 కెరీర్ 
1975లో వచ్చిన మేల్‌నాట్టు మరుమగల్‌ సినిమాతో తమిళతెరకు రఘు బాలయ్య పరిచయమైయ్యాడు, జూనియర్‌ బాలయ్యగా ప్రసిద్ధిచెందాడు. ఆయన గోపుర వాసలిలే, కరగాట్టకారన్‌, చిన్నతాయి, సంగమం, విన్నర్‌, నెర్కొండపార్వై వంటి అనేక విజయవంతమైన చిత్రాల్లో నటించాడు. 

చిత్తి, చిన్న పాపా పెరియ పాపా వంటి పలు టీవీ సీరియల్స్‌లోనూ నటించిన ఆయన 2011లో విడుదలైన ఎన్నాంగ సర్‌ ఉంగ చట్టం చిత్రంలో చివరిసారి కనిపించాడు.

జీ5 ఒరిజినల్‌ కోసం నిర్మించబడిన భారతీయ తమిళ భాష క్రైమ్ థ్రిల్లర్ మినిసిరీస్ ముగిలన్ (2020)లో కూడా ఆయన నటించాడు.

 మరణం 
ఆయన తన 70వ ఏట 2023 నవంబరు 2న శ్వాస సంబంధిత సమస్యల కారణంగా మరణించాడు.

 మూలాలు 
వర్గం:1953 జననాలు
వర్గం:2023 మరణాలు
వర్గం:తమిళ సినిమా నటులు
వర్గం:భారతీయ సినిమా నటులు
వర్గం:తమిళ హాస్యనటులు